באפריל 1944, כמה שבועות לאחר כניסת הצבא הגרמני להונגריה, הועברו יהודי אילק לגטו מאטסלקה ומשם שולחו למחנה ההשמדה אושוויץ.
אחרי המלחמה לא שבו יהודים לכפר.
בית נופש (וואץ' היל)
מפרץ ארבוס וטרור
מפרץ ארבוס וטרור (באנגלית: Erebus and Terror Gulf) הוא מפרץ בחצי האי האנטארקטי, בארץ גרהאם שבאנטארקטיקה.
המפרץ ממוקם בצד הדרום-מזרחי של קצהו של חצי האי האנטארקטי.
המפרץ גובל בצפון-מזרח בקבוצת איי ז'ואנוויל, ובדרום-מערב בקבוצת איי ג'יימס רוס.
במפרץ קרחונים ימיים רבים.
מתחת למימי המפרץ מצויה שונית ברקר.
היסטוריה.
מקור השם.
המפרץ נקרא על שם ספינות המחקר אה"מ ארבוס ואה"מ טרור, הספינות ששימש סר ג'יימס קלארק רוס בחקר אזור זה של אנטארקטיקה בעונת המחקר (הקיץ האנטארקטי) 1842 – 1843.
לקריאה נוספת.
• Nývlt, D., Braucher, R., Engel, Z., Mlčoch, B., &amp; Team, A. (2014), Timing of the Northern Prince Gustav Ice Stream retreat and the deglaciation of northern James Ross Island, Antarctic Peninsula during the last glacial–interglacial transition, Quaternary Research, 82(2), 441-449. doi:10.1016/j.yqres.2014.05.003
• John Turner, Robert Bindschadler, Pete Convey, Guido di Prisco, Eberhard Fahrbach, Julian Gutt, Dominic Hodgson, Paul Mayewski, Colin Summerhayes, EDITORS, Antarctic Climate Change and the Environment, Scientific Committee on Antarctic Research, Scott Polar Research Institute, Lensfield Road, Cambridge, UK
יולנדה מרגריטה, נסיכת סבויה
יולנדה, נסיכת סבויה (באיטלקית: Iolanda Margherita di Savoia; 1 ביוני 1901 – 16 באוקטובר 1986) הייתה בתם הבכורה של ויטוריו אמנואלה השלישי, מלך איטליה ואשתו אלנה, נסיכת מונטנגרו.
ביוגרפיה.
היא נולדה בתור פרינציפסה יולנדה מרגריטה מילנה אליזבטה רומנה מריה די סבויה ברומא, איטליה. כאישה צעירה היא הייתה ספורטאית נהדרת, שהתעניינה במיוחד בשחייה ורכיבה.
במהלך המלחמה הגדולה פרסמו עיתונים דיווחים על אירוסיה לנסיך מוויילס, אדוארד השמיני העתידי, ששירת באיטליה בשנת 1918. לא היה בסיס לשמועות אלה, אך הן קמו לתחייה בשנת 1919 כאשר יולנדה הצטרפה לאמה אלנה, נסיכת מונטנגרו, לאחותה הנסיכה מפאלדה ולדוכסית אאוסטה (הלן, נסיכת אורליאן) בביקור בפריז, שם במקרה היה הנסיך באותו הזמן.
לאחר נישואיה ב-9 באפריל 1923 לג'ורג'יו קרלו קלווי, רוזן ברגולו התגוררה יולנדה בעיירה פינרולו, מדרום־מערב לטורינו.
בשנת 1946 יצאו יולנדה ומשפחתה לגלות מרצון עם אביה באלכסנדריה, מצרים. לאחר מותו של המלך ויטוריו חזרו יולנדה ומשפחתה לאיטליה, שם התגוררו בקסטלפורזיאנו.
יולנדה מתה בבית חולים ברומא ונקברה בטורינו.
נישואין וילדים.
ב-9 באפריל 1923 לג'ורג'יו קרלו קלווי, רוזן ברגולו (1887 – 1977). לזוג היו חמישה ילדים.
Joytime III
Joytime III הוא אלבום האולפן השלישי של הדי ג'יי האמריקאי מרשמלו. האלבום יצא לאור ב-2 ביולי 2019, על ידי חברת התקליטים Joytime Collective. מתוך האלבום יצאו שני סינגלים.
זומבים 3
זומבים 3 (באנגלית: Zombies 3) הוא סרט פנטזיה מוזיקלי אמריקאי מקורי של ערוץ דיסני, המהווה המשך לסרטים "זומבים" ו"זומבים 2", שמופק לטלוויזיה ועתיד להיות הסרט האחרון בטרילוגיית "זומבים".
הסרט עלה לשידור בשירות הזרמת המדיה "דיסני+" ב-15 ביולי 2022, ואילו בערוץ דיסני האמריקאי הוא שודר ב-12 באוגוסט 2022. בישראל הסרט צפוי להיות משודר בערוץ דיסני ישראל ב-31 באוגוסט 2022.
תקציר העלילה.
לאחר אירועי שני הסרטים הקודמים, עיירת סיברוק הפכה כעת למקום מקלט בטוח עבור מפלצות ובני אדם כאחד. זד ואדיסון, שנמצאים כעת בשנת לימודיהם האחרונה בתיכון סיברוק, עסוקים לקראת עתידם – זד מתכונן לקראת קבלת מלגה אתלטית שתהפוך אותו לזומבי הראשון שיוצא ללמוד במכללה, בעוד אדיסון מתכוננת לקראת תחרות העידוד הבינלאומית הראשונה של סיברוק; אך כשבסיברוק מופיעים חייזרים שהגיעו מחוץ לכדור הארץ, ההרמוניה והסדר מופרים והזומבים, אנשי הזאב ובני האדם נאלצים להתמודד מול שינוי שישנה לנצח את סיברוק.
הפקה.
פיתוח.
ב-20 במרץ 2021, נודע על אישורו של הבמאי פול הואן על הפקת סרט שלישי בטרילוגיית "זומבים". ב-22 במרץ, ערוץ דיסני הכריז רשמית על הפקת הסרט. בנוסף, נודע שהסרט יהיה האחרון ויחתום את הטרילוגיה.
צילומים.
צילומי הסרט החלו בטורונטו, קנדה; ב-30 במאי 2021, והסתיימו ביולי 2021.
מושל מחוז פנזה
מושל מחוז פנזה הוא נושא המשרה הרמה ביותר במחוז פנזה.
בחירה.
הנוהל לבחירתו וחניכתו של מושל אזור פנזה נקבע על פי החוק הפדרלי, אמנת מחוז פנזה והחוק על בחירת המושל. לראשונה נערכו בחירות למושל מחוז פנזה באפריל 1993, אחר כך נערכו באפריל 1998 ובאפריל 2002. בדצמבר 2004 בוטלו הבחירות הישירות למושלי מחוזות, במקום זאת מונו המושלים על ידי הנשיא בהמלצת הפרלמנט המחוזי. לאחר מכן במאי 2005 ובאפריל 2010 נבחר מושל מחוז פנזה על ידי נשיא רוסיה ואושר על ידי האספה המחוקקת המחוזית.
בשנת 2012 הוחזרו הבחירות הישירות, אך בתנאי שהמועמדים יעברו דרך הפילטר העירוני. על פי כללים אלה, הבחירות למושל נערכו בספטמבר 2015 ובספטמבר 2020.
רון כץ
רון כץ (נולד ב-4 באוקטובר 1985, י"ט בתשרי ה'תשמ"ו) הוא חבר הכנסת העשרים וארבע מטעם מפלגת יש עתיד, וקודם לכן ממלא־מקום ראש העיר פתח תקווה וראש מִנהל החינוך בעיר מטעם המפלגה. במקצועו הוא עורך־דין המומחה במשפט הצבאי והפלילי.
ביוגרפיה.
כץ נולד בעפולה וגדל בפתח תקווה, בה למד בתיכון גולדה. למד משפטים כעתודאי והתמחה בפרקליטות הצבאית, בה בין היתר ניהל את מדור קשרי־חוץ, והשתחרר בדרגת סרן.
עם הקמת מפלגת יש עתיד ב־2012, לקראת הבחירות לכנסת התשע עשרה, נבחר להנהיג את מטה המפלגה בפתח תקווה, ובבחירות לרשויות המקומיות שהתקיימו בסוף 2013 התמודד מטעמה למועצת העיר. לאחר הבחירות הפקידו ראש העיר הנבחר איציק ברוורמן על הקמת אגף אירועים עירוני ומינהו לממלא־מקום ראש רשת המרכזים הקהילתיים (מקפ"ת).
לקראת הבחירות לרשויות המקומיות ב-2018, כץ הודיע על פרישת רשימתו מן הקואליציה של ברוורמן. יחד עם "ש"ס" של אוריאל בוסו, כץ הכריז על תמיכה במועמד האופוזיציה רמי גרינברג לראשות העיר. בבחירות, "יש עתיד" הפכה לרשימה השנייה בגודלה במועצה עם 4 מושבים במקביל לזכייתו של גרינברג. כץ מונה לסגן ראש העיר וממלא־מקומו בשכר, וכן קיבל את ראשות מנהל החינוך. בתקופה זו נפתחו בעיר מספר בתי־ספר, חלקם מתנהלים בשיטות ייחודיות – אנתרופוסופיה ומונטסורי, והוקמה יחידה לפיקוח על מעונות יום ופעוטונים.
לקראת הבחירות לכנסת ה-24 (2021) שובץ במקום ה-16 ברשימת המפלגה ונבחר לכנסת.
חיים אישיים.
נשוי ללירון ואב לבן, והם מתגוררים בשכונת נווה עוז שבפתח תקווה.
נירה שפק
נירה שפק (נולדה ב-20 ביולי 1966, ג' באב ה'תשכ"ו) היא חברת כנסת מטעם מפלגת "יש עתיד" בכנסת ה-24, יו"ר ועדת המשנה למוכנות העורף, אלוף-משנה במילואים.
ביוגרפיה.
שפק נולדה ברחובות לאילנה ונפתלי צעידי, למדה בתיכון דה שליט שבעיר והייתה חניכה בתנועת הצופים, מדריכה בתנועת הנוער העובד והלומד וחברה בגרעין נח"ל. בשנת 1984 התגייסה לצה"ל, במסלול פיקוד והדרכה. בהמשך הייתה ראש לשכת מפקדי הנח"ל יורם גלבוע ובן ציון ויינר וכן קצינת אגף מבצעים של בסיס מודיעין וסיור, תפקיד עבורו העתיקה את מגוריה לקיבוץ עין השלושה שבעוטף עזה. היא הייתה האישה הראשונה בתפקידים אלה ובראש ענף ההכְשָׁרות של זרוע היבשה, קצינת אגף מבצעים של בסיס האימונים של זרוע היבשה ומראשונות מסיימות מסלול פיקוד ומטה.
שפק היא בעלת תואר ראשון במדעי החברה במגמות כלכלה ולוגיסטיקה מאוניברסיטת בר-אילן, ותואר שני במינהל ומדיניות ציבורית מאוניברסיטת בן-גוריון.
לאחר שחרורה מצה"ל בנובמבר 2010, עבדה במשרד הביטחון, ובשירות המילואים הייתה מפקדת נפה (חטיבה) במפקדת העורף של אוגדת עזה והגיעה לדרגת אל"ם.
פעילות ציבורית.
עם פרישתה מהמערכת הצבאית, מונתה למנכ"לית חברת גרין נגב מערבי, בשנת 2013 מונתה ליועצת בכירה למנכ"ל המשרד להגנת העורף.
נירה שפק היא פעילה חברתית וקהילתית ושימשה כחברת מועצה במרכז יצחק רבין וכחברת הוועד המנהל בפורום דבורה לנשים במדיניות חוץ וביטחון לאומי. החל משנת 2021, שפק משמשת כציר בקונגרס הציוני.
מאז 2014 שפק חברת מפלגת "יש עתיד" וראש התנועה ב.
בבחירות המקומיות של 2018 היא התמודדה לראשות מועצה אזורית שער הנגב, אך הפסידה לאופיר ליבשטיין.
הכנסת ה-24.
בבחירות לכנסת ה-24 הוצבה במקום ה-17 ברשימת "יש עתיד" לכנסת ונבחרה לראשונה לכנסת.
בכנסת זו, מכהנת שפק כחברה בוועדות החוץ והביטחון, הכספים וביקורת המדינה.
ב-12 בספטמבר 2021 נבחרה לכהן כיו"ר ועדת המשנה למוכנות העורף של הכנסת.
היא עומדת בראש השדולה למען חיזוק עוטף עזה, השדולה למען השבויים והנעדרים, השדולה לקידום וחיזוק הפריפריה, השדולה לבחינת קידום נשים במגזר הציבורי והשדולה לקידום ענף המסעדנות בישראל.
במאי 2022 קיבלה את אות אבירת איכות השלטון של התנועה לאיכות השלטון.
חקיקה.
במסגרת כהונתה כחברת כנסת קידמה וחוקקה את החוקים הבאים:
חוק סיוע לשדרות וליישובי הנגב המערבי (הוראת שעה) (תיקון מס' 7), התשפ"ב-2022 שמטרתו להאריך את הטבות המס לתושבי עוטף עזה בארבע שנים נוספות.